b'\n_START_ARTICLE_\nFalcon 9 v1.0\n_START_PARAGRAPH_\nFalcon 9 v1.0 oli osa yhdysvaltalaisen SpaceX:n Falcon-rakettiperhett\xc3\xa4 ja Falcon 9 -raketin ensimm\xc3\xa4inen versio. Sen suunnittelu k\xc3\xa4ynnistyi 2005 ja ensilento oli kes\xc3\xa4kuussa 2010.  Laukaisuihin kuului muiden muassa nelj\xc3\xa4 SpaceX:n Dragon-kapselin  lentoa avaruuteen ja ISS:lle osana NASAn Commercial Resupply Services (CRS) -ohjelmaa.  2013 ensilentonsa suorittanut Falcon 9 v1.1 on sittemmin korvannut sen._NEWLINE_Falcon 9 v1.0:n kapasiteetti on 10 450 kg LEO:lle ja 4 540 kg GEO:lle.'